﻿

На основу члана 62. Закона о државној управи („Службени гласник РС”, бр. 79/05, 101/07, 95/10, 99/14, 30/18 – др. закон и 47/18) и члана 25. став 1. Уредбе о начелима за унутрашње уређење и систематизацију радних места у министарствима, посебним организацијама и службама Владе („Службени гласник РС”, бр. 81/07 – пречишћен текст, 69/08, 98/12, 87/13, 2/19 и 24/21),

Влада доноси

**ОДЛУКУ**

**о образовању Кooрдинaциoнoг тeлa зa праћење реализације имплементације Централног информационог система за обрачун зарада у јавном сектору**

"Службени гласник РС", број 51 од 21. маја 2021.

1. Образује се Кooрдинaциoнo тeло зa праћење реализације имплементације Централног информационог система за обрачун зарада у јавном сектору (у даљем тексту: Координационо тело).

2. Задаци Координационог тела су да:

1) обезбеди учествовање корисника јавних средстава на имплементацији Централног информационог система за обрачун зарада у јавном сектору кроз све фазе пројекта;

2) усмерава активности органа ради повећања обавезности и ефикасности при реализацији сваке фазе пројекта при имплементацији Централног информационог система за обрачун зарада у јавном сектору;

3) надгледа активности које се односе на припрему, реализацију и имплементацију Централног информационог система за обрачун зарада у јавном сектору кроз све фазе пројекта.

3. У Координационо тело именују се:

за председника:

− Синиша Мали, министар финансија;

за заменика председника:

− Саша Стевановић, државни секретар у Министарству финансија;

за чланове и заменике чланова:

1) проф. др Дарија Кисић Тепавчевић, министар за рад, запошљавање, борачка и социјална питања, за члана;

2) Зоран Антић, државни секретар у Министарству за рад, запошљавање, борачка и социјална питања, за заменика члана;

3) Златибор Лончар, министар здравља, за члана;

4) проф. др Зоран Радовановић, државни секретар у Министарству здравља, за заменика члана;

5) Марија Обрадовић, министар државне управе и локалне самоуправе, за члана;

6) Маја Мачужић Пузић, државни секретар у Министарству државне управе и локалне самоуправе, за заменика члана;

7) Маја Поповић, министар правде, за члана;

8) Горан Џафић, вршилац дужности помоћника министра правде, за заменика члана;

9) Маја Гојковић, потпредседница Владе и министар културе и информисања, за члана;

10) Снежана Стопа Стајић, начелник Одељења за економско-финансијске послове у Министарству културе и информисања, за заменика члана;

11) Бранко Ружић, први потпредседник Владе и министар просвете, науке и технолошког развоја, за члана;

12) Зоран Касаловић, државни секретар у Министарству просвете, науке и технолошког развоја, за заменика члана.

4. Координационо тело подноси Влади шестомесечни извештај о свом раду, а на захтев Владе и извештај за краћи временски период.

5. У раду Координационог тела могу да учествују, по позиву, стручњаци из различитих области, као и представници других органа, када се расправља о темама из њиховог делокруга.

6. Стручне и административно-техничке послове за потребе Координационог тела обављаће Министарство финансија.

7. Председник, заменик председника, чланови и заменици чланова Координационог тела немају право на накнаду за рад у Координационом телу.

8. Ова одлука ступа на снагу осмог дана од дана објављивања у „Службеном гласнику Републике Србије”.

05 број 02-4624/2021

У Београду, 20. маја 2021. године

**Влада**

Председник,

**Ана Брнабић,** с.р.